b"\n_START_ARTICLE_\nMarthe Robert\n_START_SECTION_\nBiografie\n_START_PARAGRAPH_\nDup\xc4\x83 ce a decis s\xc4\x83 \xc3\xaenve\xc8\x9be limba german\xc4\x83 sub influen\xc8\x9ba tat\xc4\x83lui ei, un lupt\xc4\x83tor \xc3\xaen Primul R\xc4\x83zboi Mondial care devenise militant pentru pace, Marthe Robert a urmat studii la Sorbona \xc8\x99i apoi la Universitatea Johann Wolfgang Goethe din Frankfurt, unde a absolvit studii de germanistic\xc4\x83. Acolo, ea l-a \xc3\xaent\xc3\xa2lnit pe pictorul Jacques Germain, care studia la \xc8\x99coala Bauhaus, \xc8\x99i s-a c\xc4\x83s\xc4\x83torit ulterior cu el._NEWLINE_Dup\xc4\x83 ce s-a \xc3\xaentors \xc3\xaen Montparnasse, s-a \xc3\xaemprietenit cu Arthur Adamov, Antonin Artaud \xc8\x99i Roger Gilbert-Lecomte. A \xc3\xaenfiin\xc8\x9bat revista L'Heure nouvelle \xc3\xaen care a publicat primele sale traduceri din opera lui Kafka. Ea a contribuit, \xc3\xaempreun\xc4\x83 cu so\xc8\x9bul ei, la mi\xc8\x99carea care avea ca scop eliberarea lui Artaud din azilul Rodez. \xc3\x8en 1941 l-a cunoscut pe psihanalistul Michel de M'Uzan, care i-a devenit al doilea so\xc8\x9b._NEWLINE_Ca traduc\xc4\x83toare \xe2\x80\x9efidel\xc4\x83\xe2\x80\x9d a lui Kafka, ea a realizat traduceri ale Jurnalului, a Coresponden\xc8\x9bei din 1902-1924, a Scrisorilor c\xc4\x83tre F\xc3\xa9lice, a Preg\xc4\x83tirilor pentru nunta de la \xc8\x9bar\xc4\x83 etc._NEWLINE_Ea a fost, de asemenea, o eseist\xc4\x83 \xc8\x99i o cititoare avizat\xc4\x83.\n_START_SECTION_\nPremii\n_START_PARAGRAPH_\nMartha Robert a fost, potrivit spuselor sale, primul non-evreu care a fost distins cu premiul Funda\xc8\x9biei iudaismului francez. Ea a ob\xc8\x9binut, de asemenea, \xc3\xaen anul 1977 premiul criticilor pentru Livre de lecture; \xc3\xaen 1981 marele premiu al criticii pentru V\xc3\xa9rit\xc3\xa9 litt\xc3\xa9raire; \xc3\xaen 1995 grand prix national des Lettres."